**1. Шартнома предмети**

1. «БУЮРТМАЧИ» комиссиянинг 2020 йил 30 декабрдаги далолатномасига мувофиқ барча тадбирларни бажарганидан сўнг Тошкент шаҳри, Яшнобод тумани, Маҳтумқули кўчаси 9-уйда жойлашган Ўзбекистон Республикаси “Мухаммад Ал-Хоразимий” номидаги Ахборот технологиялари ва коммуникация йўналишига оид фанларни чуқурлаштириб ўқитишга ихтисослаштирилган мактаб биносини қўриқлаш учун топширади, «ҚЎРИҚЛАШ ОТРЯДИ» эса қўриқлаш учун қабул қилиб олади.

**2. Томонларнинг мажбуриятлари**

2.1 «ҚЎРИҚЛАШ ОТРЯДИ» қуйидагиларга мажбур:

2.1.1 Объектни қўриқлаш учун қабул қилинганидан сўнг Ўзбекистон Республикаси “Мухаммад Ал-Хоразимий” номидаги Ахборот технологиялари ва коммуникация йўналишига оид фанларни чуқурлаштириб ўқитишга ихтисослаштирилган мактаб биносини комиссиянинг далолатномасида белгиланган вазифалар кўламида ишончли қўриқлаш ва мудофаа қилиш, НЎПда ўтказиш режимини амалга ошириш, қўриқланадиган объектнинг бутлигини таъминлашга йўналтирилган Ўзбекистон Республикаси Қуролли Кучларининг умумҳарбий низомлари, ўта муҳим ва тоифалаштирилган объектларнинг қўриқланишини ташкил қилиш бўйича йўриқнома талаблари билан белгиланган бошқа тадбир ва ҳаракатларни ўтказиш учун тўлиқ жавобгарликни ўз зиммасига олиш.

2.1.2 «БУЮРТМАЧИ» томонидан тақдим этилган хизмат ва маиший хоналарни, ускуналар, инвентарлар, техник мухандислик қўриқлаш воситаларини (ТМҚВ) ва бошқа мулкларнинг бутлигини таъминлаш, ушбу мулкларни амалдаги норматив ҳужжатларга мувофиқ эксплуатация қилиш учун жавобгар бўлиш.

2.1.3 Объектнинг моддий бойликлари ўғирланиши, йўқотилиши ва шикастланиши ҳолатларида «ҚЎРИҚЛАШ ОТРЯДИ»нинг айбдор шахсларини қонун ҳужжатларига мувофиқ моддий ёки жиноий жавобгарликка тортиш.

2.1.4 Техник мухандислик қўриқлаш воситаларини (ТМҚВ), қоровулхоналар ва НЎП, сув қувурлари ҳамда кана­лизация тармоқлари, ёриткичлар, алоқа воситалари, инвентар ва мебелларни таъмирлаш учун талабномаларни расмийлаштириш ва ўз вақтида «БУЮРТМАЧИ»га бериш.

2.2 «БУЮРТМАЧИ» қуйидагиларга мажбур:

2.2.1 Объектни қўриқлашга топшириш вақтида хизмат, маиший ва бошқа хоналарни «Ўта муҳим ва тоифалаштирилган объектларни қўриқлашни ташкил қилиш бўйича йўриқнома»га мувофиқ «ҚЎРИҚЛАШ ОТРЯДИ»га тақдим этиш.

2.2.2 Оргтехника, алоқа во­ситалари, турар-жойдан фойдаланиш хизмати мулки, формали кийим-бошларни комиссия далолатномаси билан белгиланган штатдаги қоровулларнинг сонидан келиб чиққан ҳолда сотиб олиш ёки сотиб олишга пул маблағларини ажратиш.

2.2.3 Объектларнинг ишончли қўриқланишини замонавий ТМҚВни жорий этиш ҳисобига кучайтиришга қаратилган тадбирларни ўтказиш.

2.2.4 «ҚЎРИҚЛАШ ОТРЯДИ»нинг хизмат, маиший ва бошқа хоналарини жо­рий ва капитал таъмирлаш, шунингдек коммунал хизматларга ҳақ тўлаш.

2.2.5 Қоровуллар, НЎП, рухсатнома бериш бюроларини мебель, ёнғинга қарши ва бошқа инвентарлар, хизматга оид ҳужжатлар бланклари (шу жумладан рухсатнома бланклари), керакли муҳрлар, штамплар ва шифрлар билан таъминлашга боғлиқ бўлган сарф-харажатларни тўлаш.

2.2.6 Ўзаро ишловчи органлар (ДХХ, ИИВ ва бошқа) билан боғланиш учун тўғридан-тўғри алоқа каналларини, шунингдек кечаю-кундуз давомида ишлайдиган алоҳида телефон алоқаси билан таъминлаш.

**3. Шартнома суммаси ва шартнома бўйича ҳисоб-китоб қилиш шартлари**

3.1 «БУЮРТМАЧИ» Ўзбекистон Республикаси “Мухаммад Ал-Хоразимий” номидаги Ахборот технологиялари ва коммуникация йўналишига оид фанларни чуқурлаштириб ўқитишга ихтисослаштирилган мактаб биносини қўриқлаш учун комиссия далолатномасида кўзда тутилган вазифалар ва жанговар хизмат кўламида қоровулларни 13 бирлиги микдоридаги штатдаги сонига, битта бирлик учун ойига   
ҳақ тўлайди.

Шартномада кўрсатилган сумма қуйидаги ҳолатларда ўзгартирилиши мумкин бўлади:

қоровулларнинг бирлик миқдори ўзгарса;

ойлик маоши, қўшимча ҳақ ва нафақа миқдори, сарф харажатларнинг бошқа моддалари бўйича тўлов миқдорлари ўзгарганида ушбу шартномага қўшимча битим pacмийлаштирилади.

3.2 Ушбу мақсадлар учун маблағлар «ҚЎРИҚЛАШ ОТРЯДИ» томонидан пул маблағларининг сарф харажати тўғрисидаги хисоботнинг тақдим этилиши билан, «ҚЎРИҚЛАШ ОТРЯДИ»га марказлаштирилган тартибда олдиндан тўлов кўринишида ажратилади.

3.3 Ушбу шартнома буйича «ҚЎРИҚЛАШ ОТРЯДИ»ни ойлик маош билан таъминлаш учун ўзаро хисоб-китоблар ҳар ойда «ҚЎРИҚЛАШ ОТРЯДИ» нинг хисоб рақамига пул маблағларини ҳар ойнинг 5 санасигача ўтказиш йўли билан 100 % амалга оширилади.

3.4 «БУЮРТМАЧИ» маблағлари хисобига сотиб олинган, «ҚЎРИҚЛАШ ОТРЯДИ»нинг таъминоти учун ўтказилган аслаҳа-анжомлар, махсус кийим-бошлар, алоқа воситалари, оргтехника «ҚЎРИҚЛАШ ОТРЯДИ»нинг балансига киритилади, «ҚЎРИҚЛАШ ОТРЯДИ» тақдим этган хисоблар бўйича «БУЮРТМАЧИ»нинг қўшимча тарзда ажратган олдиндан тўлов кўринишидаги ёки тўлаган маблағи «БУЮРТМАЧИ» балансига киритилади.

3.5 Тўловлар ушбу шартномада кўрсатилган муддатларда келиб тушмаса, таъминот учун «ҚЎРИҚЛАШ ОТРЯДИ»га шартлашилган суммани бу тўғрида «БУЮРТМАЧИ»ни хабардор қилмасдан банк бўлимлари орқали инкасса йули билан «БУЮРТМАЧИ»нинг хисобидан чиқариш хуқуқи белгиланади.

**4. Томонларнинг мажбуриятлари**

4.1 «ҚЎРИҚЛАШ ОТРЯДИ» қуйидаги келтирилган зарар учун моддий жавобгардир:

a) қўриқламаслик ёхуд «ҚЎРИҚЛАШ ОТРЯДИ» томонидан қўриқланадиган объектдаги товар-моддий бойликларни ташиб чиқиш (олиб чиқиш) тартибини бажармаслик, шунингдек талончилик ёки босқинчилик йули билан содир этилган ўғирлик натижасида қўриқланадиган объ­ектдаги хоналарни, занжир, қулф, ойналарни ва тўсиқларни бузиб кириш орқали, бошқа усулларда товар-моддий бойликларнинг ўғирланиши билан келтирилган зарар;

б) «ҚЎРИҚЛАШ ОТРЯДИ» томонидан шартномада қабул қилинган мажбуриятларнинг қисман бажарилиши натижасида қўриқланадиган объектга бегона шахсларнинг кириб олиб мол-мулкни йуқ қилиши ёки бузиши (жумладан ўт қўйиши) орқали келтирилган зарар;

в) объектни қўриқловчи ходимларнинг айби билан юзага келган ёнғин ёки бошқа сабаблар натижасида келтирилган зарар.

4.2 «ҚЎРИҚЛАШ ОТРЯДИ» қўриқланадиганг хоналарнинг бутлиги бузилганлиги ёки мулкни бузиш йули билан зарар етказиш далиллари тўғрисида  
ички ишлар органининг навбатчилик қисмига ва «БУЮРТМАЧИ»га хабар беради. Ички ишлар органи ва тергов ходимларининг келгунларига қадар «ҚЎРИҚЛАШ ОТРЯДИ» ҳодиса жойининг дахлсизлигини таъминлайди.

«БУЮРТМАЧИ»нинг етказилган зарар тўғрисидаги аризаси мавжуд бўлса, «ҚЎРИҚЛАШ ОТРЯДИ»нинг масъул вакиллари ушбу зарар миқдорини белгилашда ёки товар-моддий бойликларнинг қолдиғини ҳисобдан чиқаришга иштирок этишга мажбур, улар бухгалтериянинг ҳодиса юз берган кунгача бўлган ҳисоботи билан қиёсланади.

Товар-моддий бойликлар қолдиқларининг хисобдан чиқарилиши томонларнинг вакиллари воқеа жойига етиб келиши биланоқ амалга оширилади.

4.3 «ҚЎРИҚЛАШ ОТРЯДИ»нииг айби билан «БУЮРТМАЧИ»га етказилган зарарнинг қопланиши, «БУЮРТМАЧИ» томонидан тергов органларининг қарори ёки суднинг хукми курсатилишида, ўғирлик, талончилик, босқинчилик далиллари, қўриқланадиган объектга кириб олган бегона шахслар томонидан мол-мулкни йўқ қилиш ёки бузиш ёхуд ёнғин оқибатида ёки объект­ни қўриқловчи ходимларнинг айби билан юзага келган бошқа сабаб­лар буйича далиллар аниқланганида амалга оширилади.

Зарар миқдори «ҚЎРИҚЛАШ ОТРЯДИ»нинг иштирокида тузилган ҳамда бух­галтерия маълумотлари билан қиёсланган тегишли ҳужжатлар ва ўғирланган, йуқ қилинган ёки бузилган товар-моддий бойликлар нархларининг хисоб-китоби билан тасдиқланган бўлиши керак.

Келтирилган зарарга ўғирланган ёки йуқ қилинган мулкнинг баҳоси, бузилган товар-моддий бойликлар баҳосининг камайтирилган миқдори, бузилган мулкни тиклашга сарфланган ҳаражатлар, шунингдек ўғирланган пул суммаси киради.

4.4 Айбдор шахслар аниқланган ҳолларда, «БУЮРТМАЧИ» мулкка етказилган зарар миқдорини улардан ундириб олади.

4.5 «БУЮРТМАЧИ»га ўғирланган товар моддий бойликларни тўлаш пайтида «ҚЎРИҚЛАШ ОТРЯДИ» вакилининг иштирок этиши мажбурий хисобланади.

Қайтариб берилган товар-моддий бойликларнинг баҳоси «БУЮРТМАЧИ» томонидан даъво қилинган умумий суммадан чиқариб ташланади, ушбу бойликлар учун аввал тўланган сумма «ҚЎРИҚЛАШ ОТРЯДИ»га қайтариб берилади. Агар қайтариб берилган товар-моддий бойликларнинг бир қисми тўла қийматга эга бўлмаса, икки томоннинг вакиллари ҳамда кўрсатилган бойликларнинг яроқлилик фоизини аниқлаш учун ваколатга эга шахсларнинг иштирокида бу тўғрида далолатнома тузилади. Бу ҳолда «ҚЎРИҚЛАШ ОТРЯДИ» «БУЮРТМАЧИ»га пасайтирилган баҳодаги миқдорни тўлайди.

4.6 «ҚЎРИҚЛАШ ОТРЯДИ» ўзининг айбсизлигини исботлаган ҳолатдагина жавобгарликдан озод этилади. «ҚЎРИҚЛАШ ОТРЯДИ» хусусан қуйидагилар учун жавобгар бўлмайди:

a) табиий офатлар оқибатида етказилган зарар;

б) ўғирлик, шунингдек «БУЮРТМАЧИ» то­монидан қўриқланадиган хонада қолдирилган, объектда қолдириш хуқуқига эга бўлган суммадан ортиқчасини, шунингдек пуллар полга қотирилган сейф ёки металл жавон (қути)дан ташқарида сақланган ҳолатларда, пул маблағларининг талончилик йўли билан ёки босқинчиликда содир этилган ўғирлик;

в) қўриқланадиган объектда қолдириб кетилган «БУЮРТМАЧИ» ходимларининг шахсий мулклари;

г) жиноятчи томонидан қўриқланадиган хона ичига етказилган зарар, агар у ушбу хона ичига ёпилгунига қадар кириб олиб уни қўриқланмайдиган вақтда тарк этган булса;

д) витриналаридаги кўргазма учун қўйилган махсулот ва буюмларнинг ўғирланиши, талончилик ёки босқинчилик йўли билан ўғирланишида ушбу махсулот ва буюм­ларнинг рўйхати бўлмаса;

е) объектлардаги полга ўрнатилган сейф ёки металл жавон (қути)лардан ташқарида қолдирилган қимматбахо тошли, тилла, платина ва палладийдан ишланган буюмлар, корпуси тилла, платина ва кумушдан ишланган соатларнинг ўғирланиши, талончилик ёки босқинчилик йўли билан ўғирланиши;

и) товар-моддий бойликларнинг ўғирланиши, талончилик ёки босқинчилик йўли билан ўғирланиши «БУЮРТМАЧИ» томонидан қўриқлаш сигнализациясининг ёқилмаганлиги, объектни қўриқлашга топширмаганлиги ёки «ҚЎРИҚЛАШ ОТРЯДИ»га сигнализациянинг носозлиги тўғрисида хабар бермаганлигига боғлиқ ҳолда содир этилганлиги тергов органлари ёки суд томонидан аниқланса;

к) товар-моддий бойликларнинг ўғирланиши қуриқланадиган объектнинг техник мустаҳкамлиги бўйича икки томонлама тузилган далолатномадаги белгиланган талабларнинг «БУЮРТМАЧИ» томонидан бажарилмаслик ҳолатларида, агар бу ўғирликнинг содир этилишига сабаб булса;

Шунингдек, «ҚЎРИҚЛАШ ОТРЯДИ» қўриқланадиган объект ичига ушбу банднинг «б», «д», «и» ва «к» кичик бандларида кўрсатилган ҳолатларда кириб олган бегона шахслар томонидан пул маблағларини йўқ қилиш, шунингдек товар-моддий бойликларни йўқ қилиш ёки бузиш билан етказилган зарар учун жавобгар булмайди.

4.7 Моддий зарарни тўлаш тўғрисидаги даъво Ўзбекистон Республикаси қонун хужжатларида кўзда тутилган тартибда ва муддатларда «БУЮРТМАЧИ» томонидан такдим этилади ҳамда «ҚЎРИҚЛАШ ОТРЯДИ» томонидан кўриб чиқилади.

4.8 Қўриқланадиган объектнинг қўриқланиши ва мудофааси учун тўлов ўз вақтида тўланмаганида «БУЮРТМАЧИ»га муддати кечиктирилган ҳар бир кун учун кечиктирилган тўлов суммасининг 0,5% фоизи миқдорида пеня тўлайди, бироқ бу шартномада курсатилган тўлов суммасининг 50% фоизидан ортиқ бўлмаслиги керак.

4.9 Ушбу шартномада назарда тутилмаган томонлар жавобгарлигининг чора-тадбирлари Ўзбекистон Республикаси худудида амал қилувчи Фуқаролик кодекси нормалари ва «Хўжалик юритувчи субъектлар фаолиятининг шартномавий-хуқуқий базаси тўғрисида»ги қонунга мувофиқ қўлланилади.

**5. Низоларни ҳал этиш тартиби**

5.1 Ушбу шартномани бажаришда келиб чиқиши мумкин  
бўлган келишмовчиликлар ва низоли масалалар имкони борича то­монлар ўртасида музокаралар йўли билан ҳал қилинади.

5.2 Низоларнинг ҳал қилинишига музокаралар йўли билан эришилмаса, томонлар, қонун ҳужжатларида назарда тутилган келишмовчиликларни судгача ҳал этиш чораларини кўрганларидан сўнг, кўриб чиқиш учун туманлараро Тошкент шаҳри Иқтисодий судига берадилар.

**6. Шартномани амал қилиш муддати, ўзгартиш   
киритиш ва бекор қилиш тартиби**

6.1 Ушбу шартнома 2022 йил 31 декабргача бўлган муддатга тузилди ва   
2022 йил 1 январдан кучга киради.

6.2 Ушбу шартнома 6.1-бандда кўрсатилган муддатидан олдин амалдаги қонун ҳужжатларига мувофиқ бекор қилиниши мумкин.

6.3 Ушбу шартномага ўзгартириш ва қўшимчаларнинг киритилиши томонларнинг ёзма равишдаги келишувлари бўйича амалга оширилади.

Ушбу шартнома икки нycxaдa тузилган, уларнинг ҳар бири бир хил юридик кучга эга.

**7. Томонларнинг юридик манзиллари ва реквизитлари**

|  |  |
| --- | --- |
| **«БУЮРТМАЧИ»**    2022 йил «\_\_\_\_\_» январь. | **«ҚЎРИҚЛАШ ОТРЯДИ»**  2022 йил «\_\_\_\_\_» январь. |